กฎสำนักนายกรัฐมนตรีว่าด้วยเครื่องแบบพิเศษสำหรับข้าราชการสำนักงานคณะกรรมการป้องกันและปราบปรามยาเสพติดพ.ศ.๒๕๕๖[๑] อาศัยอำนาจตามความในมาตรา ๖ และมาตรา ๗ วรรคหนึ่งแห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘นายกรัฐมนตรีออกกฎสำนักนายกรัฐมนตรีไว้ ดังต่อไปนี้ข้อ ๑ ลักษณะ ชนิดและประเภทของเครื่องแบบพิเศษข้าราชการสำนักงานคณะกรรมการป้องกันและปราบปรามยาเสพติดกับการแต่งเครื่องแบบให้เป็นไปตามที่กำหนดในกฎสำนักนายกรัฐมนตรีนี้ให้ข้าราชการสำนักงานคณะกรรมการป้องกันและปราบปรามยาเสพติดซึ่งเป็นเจ้าพนักงานตามกฎหมายว่าด้วยการป้องกันและปราบปรามยาเสพติดและพนักงานเจ้าหน้าที่ตามกฎหมายว่าด้วยมาตรการในการปราบปรามผู้กระทำความผิดเกี่ยวกับยาเสพติดแต่งเครื่องแบบพิเศษตามกฎสำนักนายกรัฐมนตรีนี้ภาค๑เครื่องแบบพิเศษข้าราชการสำนักงานคณะกรรมการป้องกันและปราบปรามยาเสพติดชาย หมวด๑ชนิดของเครื่องแบบ ข้อ ๒ เครื่องแบบพิเศษข้าราชการสำนักงานคณะกรรมการป้องกันและปราบปรามยาเสพติดชายมี ๒ ชนิด คือ(๑) เครื่องแบบปฏิบัติงานปกติ ประกอบด้วย(ก)[๒] หมวกทรงหม้อตาลสีน้ำเงินแกมดำหรือหมวกแก๊ปทรงอ่อนมีกะบังสีน้ำเงินแกมดำ หรือหมวกทรงอ่อนไม่มีกะบัง(หมวกเบเร่ต์) สีดำ(ข) เสื้อคอพับสีน้ำเงินแกมดำ แขนยาวหรือแขนสั้น(ค) กางเกงขายาวสีน้ำเงินแกมดำ(ง) เข็มขัดด้ายถักสีดำ(จ) รองเท้าหุ้มส้นหนังสีดำหรือรองเท้าหุ้มข้อหนังสีดำ(๒) เครื่องแบบปฏิบัติงานสนาม ประกอบด้วย(ก)[๓] หมวกแก๊ปทรงอ่อนมีกะบังสีน้ำเงินแกมดำ หรือหมวกทรงอ่อนไม่มีกะบัง(หมวกเบเร่ต์) สีดำ(ข) เสื้อคอแบะสีน้ำเงินแกมดำ แขนยาวทรงกระบอก(ค) กางเกงขายาวกระเป๋าย่ามสีน้ำเงินแกมดำ(ง) เข็มขัดด้ายถักสีดำ(จ) รองเท้าหุ้มข้อหนังสีดำหรือรองเท้าสูงครึ่งน่องหนังหรือผ้าใบสีดำหมวด๒ส่วนของเครื่องแบบ ข้อ ๓[๔] หมวก มี ๓ แบบ คือ(๑) หมวกทรงหม้อตาลสีน้ำเงินแกมดำ ทำด้วยผ้าชนิดเดียวกับเสื้อมีเครื่องประกอบ ดังต่อไปนี้(ก) กะบัง ทำด้วยหนังหรือวัตถุเทียมหนังสีดำ(ข) สายรัดคาง กว้าง ๑.๒ เซนติเมตร ทำด้วยหนังหรือวัตถุเทียมหนังสีดำ(ค) ผ้าพันหมวกสีดำ ทำด้วยสักหลาด กว้าง ๔ เซนติเมตรกึ่งกลางของผ้าพันหมวกคาดด้วยแถบดิ้นทอง ขนาดกว้าง ๐.๕ เซนติเมตร สองเส้นเว้นระยะห่างกัน ๑ เซนติเมตร(ง) ตราหน้าหมวกเป็นรูปเครื่องหมายราชการของสำนักงานคณะกรรมการป้องกันและปราบปรามยาเสพติดทำด้วยโลหะสีทอง ขนาดกว้าง ๖ เซนติเมตร สูง ๖ เซนติเมตร(๒) หมวกแก๊ปทรงอ่อนมีกะบังสีน้ำเงินแกมดำ ทำด้วยผ้าเสิร์จด้านหน้ามีกะบังสีเดียวกับหมวก ด้านหลังมีคิ้วขอบรัด ขนาดกว้าง ๑.๕ เซนติเมตรสำหรับเลื่อนขยายได้ ส่วนกว้างที่สุดตอนหน้าหมวก ๘ เซนติเมตร กะบังกว้าง ๙เซนติเมตร ตราหน้าหมวกเป็นรูปเครื่องหมายราชการของสำนักงานคณะกรรมการป้องกันและปราบปรามยาเสพติดปักด้วยไหมสีเหลืองบนผ้าเสิร์จสีดำ ขนาดกว้าง ๖ เซนติเมตร สูง ๖ เซนติเมตร(๓) หมวกทรงอ่อนไม่มีกะบัง (หมวกเบเร่ต์) สีดำ ทำด้วยสักหลาดตราหน้าหมวกเป็นรูปเครื่องหมายราชการของสำนักงานคณะกรรมการป้องกันและปราบปรามยาเสพติดเบื้องล่างโอบด้วยช่อชัยพฤกษ์ ปักด้วยไหมสีเหลือง ขนาดกว้าง ๔ เซนติเมตร สูง ๔เซนติเมตร บนเครื่องหมาย รูปอาร์มทำด้วยผ้าสีน้ำเงินแกมดำให้ติดตราหน้าหมวกด้านหน้าซ้ายห่างจากกึ่งกลางด้านหน้าหมวก ๔ เซนติเมตรการสวมหมวกให้สวมในโอกาสอันควรข้อ ๔ เสื้อ มี ๒ แบบ คือ(๑) เสื้อคอพับสีน้ำเงินแกมดำ แขนยาวรัดข้อมือ มีดุมที่ข้อมือข้างละ๑ ดุม หรือแขนสั้นเหนือศอกเล็กน้อย ที่อกเสื้อทั้งสองข้างมีกระเป๋าปะข้างละ ๑กระเป๋า กว้าง ๑๒.๕ เซนติเมตร ยาว ๑๓.๕ เซนติเมตรกระเป๋าเสื้อมีแถบอยู่ตรงกลางตามแนวดิ่ง กว้าง ๓.๕ เซนติเมตร มุมกระเป๋าเป็นมุมมนพองามมีใบปกกระเป๋า ขอบกว้าง ๔.๕ เซนติเมตร กึ่งกลางใบปกกระเป๋ากว้าง ๖.๕ เซนติเมตรที่ปากกระเป๋าทั้งสองข้างติดดุมข้างละ ๑ ดุม สำหรับขัดใบปกกระเป๋าตัวเสื้อผ่าอกตลอด มีสาบกว้าง ๓.๕ เซนติเมตร ติดดุมตามแนวอกเสื้อ ๖ ดุม ระยะห่างเท่าๆ กันพอสมควร ดุมทั้งหมดเป็นรูปกลมแบนทำด้วยวัตถุสีเดียวกับเสื้อที่ปกคอเสื้อด้านหน้าทั้งสองข้างติดเครื่องหมายแสดงสังกัดกระทรวงยุติธรรมทำด้วยโลหะสีทองไม่มีขอบ สูง ๒ เซนติเมตรที่ไหล่เสื้อทั้งสองข้างประดับอินทรธนูแข็งและเครื่องหมายตำแหน่งตามความยาวของบ่าและที่แขนเสื้อด้านซ้ายและด้านขวาติดเครื่องหมายรูปอาร์มทำด้วยผ้าเสิร์จหรือสักหลาดสีดำขนาดกว้าง ๘ เซนติเมตร สูง ๙ เซนติเมตร ขอบปักด้วยไหมสีเหลืองห่างจากตะเข็บไหล่ ๒เซนติเมตรภายในรูปอาร์มตรงกลางปักเครื่องหมายราชการของสำนักงานคณะกรรมการป้องกันและปราบปรามยาเสพติดด้วยไหมสีเหลืองเมื่อสวมเสื้อนี้ให้ขัดดุมทุกดุมยกเว้นดุมบนสุดที่อกเสื้อติดกับคอ และให้สอดชายเสื้อไว้ในกางเกง(๒) เสื้อคอแบะสีน้ำเงินแกมดำ ตัวเสื้อปล่อยยาวถึงสะโพก ปกเสื้อแบะมุมปกแหลม ปกเสื้อด้านขวาปักเครื่องหมายแสดงสังกัดกระทรวงยุติธรรมด้วยไหมสีเหลืองบนผ้าเสิร์จสีดำกว้าง ๔ เซนติเมตร ยาว ๕ เซนติเมตร ขอบปักด้วยไหมสีเดียวกันและปกเสื้อด้านซ้ายปักเครื่องหมายตำแหน่งตามข้อ ๑๖ ที่บ่ามีอินทรธนูขัดดุมข้างละ ๑ดุม ปลายอินทรธนูรูปเหลี่ยม ตัวเสื้อผ่าอกตลอด ไม่มีสาบ ติดดุมตามแนวอกเสื้อ ๖ ดุมระยะห่างเท่า ๆ กันพอสมควร แขนเสื้อยาวรูปทรงกระบอก ปลายแขนเสื้อทั้งสองข้างตรงด้านในชิดลำตัวติดแผ่นรัดข้อมือขนาดกว้าง ๔ เซนติเมตร ยาว ๑๐ เซนติเมตร ชายเป็นรูปเหลี่ยมชี้ไปด้านหลังขัดดุม ๑ดุม ติดกับแขนเสื้อในแนวเดียวกัน มีดุมอีก ๑ ดุม สำหรับรัดปลายแขนเสื้อแขนเสื้อด้านขวาติดเครื่องหมายรูปอาร์ม ทำด้วยผ้าเสิร์จหรือสักหลาดสีดำมีลักษณะเช่นเดียวกับเครื่องหมายรูปอาร์มตาม (๑) ห่างจากตะเข็บไหล่ ๒ เซนติเมตรเหนือศอกมีกระเป๋าปะขนาดเล็กขยายได้ ขนาดกว้าง ๙ เซนติเมตร สูง ๑๒ เซนติเมตรมีใบปกกระเป๋ารูปสี่เหลี่ยมขัดดุม ๑ ดุม แขนเสื้อด้านซ้ายติดรูปธงชาติไทย ขนาดกว้าง๔ เซนติเมตร ยาว ๖ เซนติเมตร ห่างจากตะเข็บไหล่ ๒ เซนติเมตรเหนือศอกมีที่เหน็บปากกา ตัวเสื้อด้านหน้ามีกระเป๋าบนและกระเป๋าล่างข้างละ ๒กระเป๋า เป็นกระเป๋าปะยืดรูปสี่เหลี่ยมชายข้างทั้งสองข้างพับจีบเพื่อให้ขยายได้ชายล่างเย็บติดกับตัวเสื้อ มีใบปกกระเป๋ารูปสี่เหลี่ยมขัดดุม ๒ ดุมกระเป๋าล่างให้ชายล่างของกระเป๋าอยู่ชิดกับตะเข็บชายเสื้อตัวเสื้อด้านหลังในแนวเอวติดแผ่นรัดเอว ขนาดกว้าง ๔ เซนติเมตร ยาว ๑๐ เซนติเมตรสองแผ่น ชายเป็นรูปเหลี่ยมชี้ไปทางด้านหลัง ขัดดุม ๑ ดุมติดกับตัวเสื้อในแนวเดียวกันมีดุมอีกข้างละ ๑ ดุม สำหรับรัดเอวดุมทั้งหมดเป็นรูปกลมแบน ทำด้วยวัตถุสีเดียวกับเสื้อรังดุมทั้งหมดให้ซ่อนไว้ภายในเสื้อและด้านในของฝากระเป๋าที่อกด้านซ้ายเหนือกระเป๋าเสื้อปักชื่อตำแหน่ง เจ้าพนักงาน ป.ป.ส. หรือ พนักงานเจ้าหน้าที่ แล้วแต่กรณี ด้วยไหมสีเหลืองบนผ้าเสิร์จสีดำกว้าง ๔.๒ เซนติเมตร ยาว ๑๒ เซนติเมตร ขอบปักด้วยไหมสีเหลืองข้อ ๕ กางเกง มี ๒ แบบคือ(๑) กางเกงขายาวสีน้ำเงินแกมดำ ทรงกระบอกไม่พับปลายขาปลายขายาวปิดตาตุ่ม กว้างไม่น้อยกว่า ๒๒ เซนติเมตร และไม่เกิน ๒๖ เซนติเมตรที่ขอบเอวมีห่วงสำหรับสอดเข็มขัดทำด้วยผ้าสีเดียวกับกางเกง กว้าง ๑.๕ เซนติเมตรสูง ๓.๕ เซนติเมตร จำนวน ๗ ห่วง ที่แนวตะเข็บกางเกงด้านข้างมีกระเป๋าเจาะข้างละ ๑กระเป๋า ด้านหลังมีกระเป๋าเจาะ ๒ ข้าง ข้างละ ๑ กระเป๋า(๒) กางเกงขายาวกระเป๋าย่ามสีน้ำเงินแกมดำมีลักษณะเช่นเดียวกับกางเกงขายาวสีน้ำเงินแกมดำตาม (๑)เว้นแต่กระเป๋าหลังมีใบปกกระเป๋ารูปสี่เหลี่ยมผืนผ้ามีดุมขัดปากกระเป๋าสีน้ำเงินแกมดำมีกระเป๋าย่ามด้านข้างขาซ้ายและขาขวาเหนือเข่าข้างละ ๑ กระเป๋ามีใบปกกระเป๋ารูปสี่เหลี่ยมผืนผ้า มีดุมขัดปากกระเป๋าสีน้ำเงินแกมดำข้อ ๖ เข็มขัด มี ๒ แบบคือ(๑) เข็มขัดด้ายถักสีดำ กว้าง ๓ เซนติเมตรหัวเข็มขัดทำด้วยโลหะสีทองรูปสี่เหลี่ยมผืนผ้าทางนอนมุมมน กว้าง ๓.๕ เซนติเมตร ยาว๕.๕ เซนติเมตรมีรูปเครื่องหมายราชการของสำนักงานคณะกรรมการป้องกันและปราบปรามยาเสพติดเส้นผ่าศูนย์กลาง ๓ เซนติเมตร อยู่กึ่งกลางหัวเข็มขัด ไม่มีเข็มสำหรับสอดรูปลายสายเข็มขัดตัดตรงและหุ้มด้วยโลหะสีทอง กว้าง ๑ เซนติเมตร(๒) เข็มขัดด้ายถักสีดำ มีลักษณะเช่นเดียวกับเข็มขัดตาม (๑)เว้นแต่หัวเข็มขัดและโลหะหุ้มปลายสายเข็มขัดทำด้วยโลหะสีดำข้อ ๗ รองเท้า มี ๓ แบบคือ(๑) รองเท้าหุ้มส้นหนังสีดำ ชนิดผูกเชือก(๒) รองเท้าหุ้มข้อหนังสีดำ(๓) รองเท้าสูงครึ่งน่องหนังหรือผ้าใบสีดำรองเท้าทุกแบบต้องมีส้น ไม่มีลวดลาย รองเท้าตาม (๒) และ (๓)จะมีเชือกผูกหรือไม่ก็ได้ เวลาสวมรองเท้าให้สวมถุงเท้าสีดำภาค๒เครื่องแบบพิเศษข้าราชการสำนักงานคณะกรรมการป้องกันและปราบปรามยาเสพติดหญิง หมวด๑ชนิดของเครื่องแบบ ข้อ ๘เครื่องแบบพิเศษข้าราชการสำนักงานคณะกรรมการป้องกันและปราบปรามยาเสพติดหญิงมี ๒ ชนิด คือ(๑) เครื่องแบบปฏิบัติงานปกติ ประกอบด้วย(ก)[๕] หมวกพับปีกสีน้ำเงินแกมดำ หรือหมวกแก๊ปทรงอ่อนสีน้ำเงินแกมดำ หรือหมวกทรงอ่อนไม่มีกะบัง(หมวกเบเร่ต์) สีดำ(ข) เสื้อคอพับสีน้ำเงินแกมดำ แขนยาวหรือแขนสั้น(ค) กางเกงขายาวหรือกระโปรงสีน้ำเงินแกมดำ(ง) เข็มขัดด้ายถักสีดำ(จ) รองเท้าหุ้มส้นหนังสีดำ ชนิดไม่ผูกเชือก(๒) เครื่องแบบปฏิบัติงานสนาม มีลักษณะเช่นเดียวกับเครื่องแบบปฏิบัติงานสนามของข้าราชการชายตามข้อ๒ (๒)หมวด๒ส่วนของเครื่องแบบ ข้อ ๙[๖] หมวก มี ๓ แบบ คือ(๑) หมวกพับปีก ตัวหมวกสีน้ำเงินแกมดำทำด้วยผ้าเสิร์จหรือผ้าชนิดเดียวกับเสื้อมีผ้าพันหมวกสีดำ กว้าง ๔ เซนติเมตรกึ่งกลางของผ้าพันหมวกคาดด้วยแถบดิ้นทองเช่นเดียวกับหมวกของข้าราชการชายตามข้อ ๓(๑) (ค) ปีกหมวกสีดำ พับปีกด้านข้างทั้งสองด้านตราหน้าหมวกมีลักษณะเช่นเดียวกับตราหน้าหมวกทรงหม้อตาลของข้าราชการชายตามข้อ ๓ (๑)(ง) ขนาดกว้าง ๕ เซนติเมตร สูง ๕ เซนติเมตร(๒) หมวกแก๊ปทรงอ่อนมีกะบังสีน้ำเงินแกมดำ มีลักษณะเช่นเดียวกับหมวกแก๊ปทรงอ่อนมีกะบังสีน้ำเงินแกมดำของข้าราชการชายตามข้อ๓ (๒)(๓) หมวกทรงอ่อนไม่มีกะบัง (หมวกเบเร่ต์) สีดำมีลักษณะเช่นเดียวกับหมวกทรงอ่อนไม่มีกะบัง (หมวกเบเร่ต์)สีดำของข้าราชการชายตามข้อ ๓ (๓)การสวมหมวกให้สวมในโอกาสอันควรข้อ ๑๐ เสื้อ มี ๒ แบบคือ(๑) เสื้อคอพับสีน้ำเงินแกมดำ แขนยาวหรือแขนสั้นมีลักษณะเช่นเดียวกับเสื้อคอพับสีน้ำเงินแกมดำของข้าราชการชายตามข้อ ๔ (๑)เว้นแต่เครื่องหมายรูปอาร์ม มีขนาดกว้าง ๖ เซนติเมตร สูง ๘ เซนติเมตร(๒) เสื้อคอแบะสีน้ำเงินแกมดำ แขนยาวทรงกระบอก มีลักษณะเช่นเดียวกับเสื้อคอแบะสีน้ำเงินแกมดำของข้าราชการชายตามข้อ๔ (๒) เว้นแต่เครื่องหมายรูปอาร์ม มีขนาดกว้าง ๖ เซนติเมตร สูง ๘ เซนติเมตรข้อ ๑๑กางเกงและกระโปรง(๑) กางเกง มี ๒ แบบมีลักษณะเช่นเดียวกับกางเกงของข้าราชการชายตามข้อ ๕(๒) กระโปรงปลายสอบสีน้ำเงินแกมดำ ยาวปิดเข่าพอสมควร ขอบเอวมีห่วงสำหรับสอดเข็มขัดทำด้วยผ้าสีเดียวกับกระโปรงกว้าง ๑.๕ เซนติเมตร สูง ๓.๕ เซนติเมตร จำนวน ๗ ห่วงข้อ ๑๒เข็มขัด มี ๒ แบบ มีลักษณะเช่นเดียวกับเข็มขัดของข้าราชการชายตามข้อ ๖ข้อ ๑๓ รองเท้า มี ๓แบบ คือ(๑) รองเท้าหุ้มส้นหนังสีดำ ชนิดไม่ผูกเชือก ส้นสูงไม่เกิน ๕เซนติเมตร(๒) รองเท้าหุ้มข้อหนังสีดำ(๓) รองเท้าสูงครึ่งน่องหนังหรือผ้าใบสีดำรองเท้าทุกแบบต้องไม่มีลวดลาย รองเท้าตาม (๒) และ (๓)จะมีเชือกผูกหรือไม่ก็ได้ เวลาสวมรองเท้ากับกางเกงให้สวมถุงเท้าสีดำภาค๓อินทรธนูและเครื่องหมาย ข้อ ๑๔ อินทรธนูมีลักษณะแข็งทำด้วยสักหลาดสีดำ เป็นแผ่นสี่เหลี่ยมผืนผ้าปลายตัดเป็นมุมแหลมสำหรับข้าราชการชาย กว้าง ๕ เซนติเมตร ยาว ๑๓ เซนติเมตร สำหรับข้าราชการหญิง กว้าง๔.๕ เซนติเมตร ยาว ๑๑ เซนติเมตร ที่ตอนปลายติดดุมโลหะสีทองขนาดเล็กมีลักษณะกลมนูนเล็กน้อยมีลายดุนรูปเครื่องหมายราชการของสำนักงานคณะกรรมการป้องกันและปราบปรามยาเสพติดขนาดเส้นผ่าศูนย์กลาง ๑.๕ เซนติเมตร จำนวน ๑ ดุมมีเครื่องหมายตำแหน่งและส่วนประกอบบนอินทรธนู ดังต่อไปนี้(๑) ข้าราชการตำแหน่งประเภทวิชาการระดับทรงคุณวุฒิ และตำแหน่งประเภทบริหารระดับสูงมีแถบดิ้นทองหรือวัตถุเทียมดิ้นทองตรึงตามยาวด้านบนเต็มแผ่นอินทรธนูบนแผ่นอินทรธนูประดับเครื่องหมายราชการของสำนักงานคณะกรรมการป้องกันและปราบปรามยาเสพติดทำด้วยโลหะสีเงิน มีลักษณะนูนเล็กน้อยขนาดเส้นผ่าศูนย์กลาง ๑.๘ เซนติเมตร จำนวน ๔ ดวง เรียงเป็นรูปสี่เหลี่ยมขนมเปียกปูนห่างกันพองามให้มุมแหลมวางตามยาวของอินทรธนู และเบื้องล่างโอบด้วยช่อชัยพฤกษ์ ทำด้วยโลหะสีเงินห่างจากขอบอินทรธนูทางด้านไหล่ ๐.๘ เซนติเมตร(๒) ข้าราชการตำแหน่งประเภททั่วไประดับทักษะพิเศษตำแหน่งประเภทวิชาการ ระดับเชี่ยวชาญ ตำแหน่งประเภทอำนวยการระดับสูง และตำแหน่งประเภทบริหารระดับต้นมีแถบดิ้นทองหรือวัตถุเทียมดิ้นทองตรึงตามยาวด้านบนเต็มแผ่นอินทรธนูบนแผ่นอินทรธนูประดับเครื่องหมายราชการของสำนักงานคณะกรรมการป้องกันและปราบปรามยาเสพติดทำด้วยโลหะสีเงิน มีลักษณะนูนเล็กน้อย ขนาดเส้นผ่าศูนย์กลาง ๑.๘ เซนติเมตร จำนวน ๓ดวง เรียงเป็นรูปสามเหลี่ยมด้านเท่าห่างกันพองามให้มุมแหลมอยู่ทางด้านขอบอินทรธนูทางด้านไหล่ และเบื้องล่างโอบด้วยช่อชัยพฤกษ์ทำด้วยโลหะสีเงิน ห่างจากขอบอินทรธนูทางด้านไหล่ ๐.๘ เซนติเมตร(๓) ข้าราชการตำแหน่งประเภททั่วไประดับอาวุโสตำแหน่งประเภทวิชาการระดับชำนาญการและระดับชำนาญการพิเศษและตำแหน่งประเภทอำนวยการระดับต้น มีแถบดิ้นทองหรือวัตถุเทียมดิ้นทอง กว้าง ๐.๕เซนติเมตร ตรึงตามยาวด้านบนอินทรธนูห่างจากขอบอินทรธนูทั้งสองด้าน ด้านละ ๐.๒เซนติเมตร ถัดเข้ามาทั้งสองด้าน มีแถบดิ้นทองหรือวัตถุเทียมดิ้นทอง กว้าง ๑เซนติเมตร ตรึงตามยาวด้านบนอินทรธนู เว้นระยะห่างจากแถบแรก ๐.๒ เซนติเมตรบนแผ่นอินทรธนูประดับเครื่องหมายราชการของสำนักงานคณะกรรมการป้องกันและปราบปรามยาเสพติดทำด้วยโลหะสีเงิน มีลักษณะนูนเล็กน้อยขนาดเส้นผ่าศูนย์กลาง ๑.๘ เซนติเมตร จำนวน ๓ ดวง เรียงแถวตรงกันตามแนวยาวของอินทรธนูห่างกันพองามและเบื้องล่างโอบด้วยช่อชัยพฤกษ์ ทำด้วยโลหะสีเงิน ห่างจากขอบอินทรธนูทางด้านไหล่๐.๘ เซนติเมตร(๔) ข้าราชการตำแหน่งประเภททั่วไประดับชำนาญงาน และตำแหน่งประเภทวิชาการระดับปฏิบัติการ มีแถบดิ้นทองหรือวัตถุเทียมดิ้นทองกว้าง ๐.๕ เซนติเมตร สองแถบ เว้นระยะห่าง๐.๒ เซนติเมตร ตรึงตามยาวด้านบนอินทรธนูห่างจากขอบอินทรธนูทั้งสองด้าน ด้านละ๐.๒ เซนติเมตรบนแผ่นอินทรธนูประดับเครื่องหมายราชการของสำนักงานคณะกรรมการป้องกันและปราบปรามยาเสพติดทำด้วยโลหะสีเงิน มีลักษณะนูนเล็กน้อย ขนาดเส้นผ่าศูนย์กลาง ๑.๘ เซนติเมตร จำนวน ๓ดวง เรียงแถวตรงกันตามแนวยาวของอินทรธนูห่างกันพองาม(๕) ข้าราชการตำแหน่งประเภททั่วไประดับปฏิบัติงานมีแถบดิ้นทองหรือวัตถุเทียมดิ้นทอง กว้าง ๐.๕ เซนติเมตรตรึงตามยาวด้านบนอินทรธนูห่างจากขอบอินทรธนูทั้งสองด้าน ด้านละ ๐.๒ เซนติเมตรบนแผ่นอินทรธนูประดับเครื่องหมายราชการของสำนักงานคณะกรรมการป้องกันและปราบปรามยาเสพติดทำด้วยโลหะสีเงิน มีลักษณะนูนเล็กน้อย ขนาดเส้นผ่าศูนย์กลาง ๑.๘ เซนติเมตร จำนวน ๒ดวง เรียงแถวตรงกันตามแนวยาวของอินทรธนูห่างกันพองามข้อ ๑๕ การประดับอินทรธนูและเครื่องหมายตำแหน่งให้ใช้ประดับกับเครื่องแบบพิเศษตามข้อ ๒ (๑) และข้อ ๘ (๑)ข้อ ๑๖เครื่องหมายตำแหน่งบนปกเสื้อคอแบะสีน้ำเงินแกมดำให้ปักด้วยไหมสีเหลืองบนผ้าเสิร์จสีดำ ขนาดกว้าง ๔ เซนติเมตร ยาว ๕ เซนติเมตรขอบปักด้วยไหมสีเดียวกัน โดยให้อนุโลมตามเครื่องหมายตำแหน่งบนอินทรธนูตามข้อ ๑๔(๑) (๒) (๓) (๔) หรือ (๕)ข้าราชการประเภทตำแหน่งและระดับตำแหน่งใดก็ให้ใช้ส่วนประกอบของอินทรธนูตามประเภทตำแหน่งและระดับนั้นข้อ ๑๗ ป้ายชื่อให้มีป้ายชื่อพื้นสีดำทำด้วยแผ่นโลหะหรือพลาสติก ขนาดกว้าง ๑.๕ เซนติเมตร ยาว ๗เซนติเมตร แสดงชื่อตัวและชื่อสกุลด้วยสีเงินหรือสีขาวโดยประดับที่อกเสื้อเหนือกระเป๋าบนขวา สำหรับเครื่องแบบพิเศษตามข้อ ๒ (๒) และข้อ ๘(๒) ให้ใช้ป้ายชื่อผ้าเสิร์จสีดำ ขนาดกว้าง ๔.๒ เซนติเมตร ยาว ๑๒ เซนติเมตรปักชื่อตัวและชื่อสกุลด้วยไหมสีเหลือง ขอบปักด้วยไหมสีเดียวกันประดับที่อกเสื้อเหนือกระเป๋าบนขวาภาค๔เบ็ดเตล็ด ข้อ ๑๘เครื่องแบบพิเศษข้าราชการสำนักงานคณะกรรมการป้องกันและปราบปรามยาเสพติดชนิดใดจะต้องแต่งในโอกาสใดให้เป็นไปตามที่เลขาธิการคณะกรรมการป้องกันและปราบปรามยาเสพติดกำหนดข้อ ๑๙ ข้าราชการสำนักงานคณะกรรมการป้องกันและปราบปรามยาเสพติดซึ่งได้รับพระราชทานเครื่องราชอิสริยาภรณ์หรือได้รับพระราชทานพระบรมราชานุญาตให้ประดับเครื่องราชอิสริยาภรณ์ต่างประเทศให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายเว้นแต่เครื่องราชอิสริยาภรณ์ซึ่งมีกฎหมายกำหนดให้ประดับที่อกเสื้อข้างขวาข้อ ๒๐ข้าราชการสำนักงานคณะกรรมการป้องกันและปราบปรามยาเสพติดซึ่งได้รับเครื่องหมายแสดงความสามารถหรือเข็มแสดงวิทยฐานะของสถาบันการศึกษาของทางราชการ ให้ประดับเครื่องหมายหรือเข็มนั้นได้ตามที่ส่วนราชการนั้นกำหนดข้อ ๒๑ ให้สำนักงานคณะกรรมการป้องกันและปราบปรามยาเสพติดจัดให้มีหรือเขียนรูปตัวอย่างเครื่องแบบพิเศษนี้ขึ้นไว้เป็นมาตรฐานและสอดส่องควบคุมการแต่งเครื่องแบบพิเศษให้เป็นไปตามกฎสำนักนายกรัฐมนตรีนี้โดยเคร่งครัดให้ไว้ ณ วันที่ ๒๗ กุมภาพันธ์ พ.ศ. ๒๕๕๖ยิ่งลักษณ์ ชินวัตรนายกรัฐมนตรีหมายเหตุ :- เหตุผลในการประกาศใช้กฎสำนักนายกรัฐมนตรีฉบับนี้ คือเนื่องจากข้าราชการสำนักงานคณะกรรมการป้องกันและปราบปรามยาเสพติดมีภารกิจต้องดำเนินการตามกฎหมายว่าด้วยการป้องกันและปราบปรามยาเสพติดกฎหมายว่าด้วยมาตรการในการปราบปรามผู้กระทำความผิดเกี่ยวกับยาเสพติดและกฎหมายอื่นที่เกี่ยวข้องซึ่งการดำเนินการดังกล่าวต้องปฏิบัติงานในพื้นที่นอกที่ตั้งสำนักงานทั้งโดยการปฏิบัติการเองหรือร่วมปฏิบัติงานกับเจ้าพนักงานของส่วนราชการอื่น ๆสมควรกำหนดให้ข้าราชการสำนักงานคณะกรรมการป้องกันและปราบปรามยาเสพติดมีเครื่องแบบพิเศษเพิ่มขึ้นจากเครื่องแบบข้าราชการพลเรือนเพื่อให้เหมาะสมกับภารกิจและพื้นที่ปฏิบัติการ จึงจำเป็นต้องออกกฎสำนักนายกรัฐมนตรีนี้ กฎสำนักนายกรัฐมนตรีว่าด้วยเครื่องแบบพิเศษสำหรับข้าราชการสำนักงานคณะกรรมการป้องกันและปราบปรามยาเสพติด(ฉบับที่ ๒) พ.ศ. ๒๕๖๐[๗]หมายเหตุ :- เหตุผลในการประกาศใช้กฎสำนักนายกรัฐมนตรีฉบับนี้ คือเนื่องจากกฎสำนักนายกรัฐมนตรีว่าด้วยเครื่องแบบพิเศษสำหรับข้าราชการสำนักงานคณะกรรมการป้องกันและปราบปรามยาเสพติดพ.ศ. ๒๕๕๖ ได้กำหนดหมวกประกอบเครื่องแบบพิเศษไว้ แต่ยังไม่เหมาะสมกับลักษณะการปฏิบัติงานของข้าราชการสำนักงานคณะกรรมการป้องกันและปราบปรามยาเสพติดที่มีภารกิจในการบังคับใช้กฎหมายว่าด้วยการป้องกันและปราบปรามยาเสพติดกฎหมายว่าด้วยมาตรการในการปราบปรามผู้กระทำความผิดเกี่ยวกับยาเสพติดกฎหมายว่าด้วยยาเสพติดให้โทษ กฎหมายว่าด้วยวัตถุที่ออกฤทธิ์ต่อจิตและประสาทและกฎหมายว่าด้วยการป้องกันการใช้สารระเหยสมควรแก้ไขเพิ่มเติมให้ข้าราชการสำนักงานคณะกรรมการป้องกันและปราบปรามยาเสพติดมีหมวกประกอบเครื่องแบบพิเศษเพิ่มขึ้นเพื่อให้เหมาะสมกับภารกิจดังกล่าว จึงจำเป็นต้องออกกฎสำนักนายกรัฐมนตรีนี้นุสรา/ปรับปรุง๒๙พฤศจิกายน ๒๕๖๑[๑] ราชกิจจานุเบกษาเล่ม ๑๓๐/ตอนที่ ๒๑ ก/หน้า ๑/๖ มีนาคม ๒๕๕๖[๒] ข้อ ๒(๑) (ก) แก้ไขเพิ่มเติมโดยกฎสำนักนายกรัฐมนตรี ว่าด้วยเครื่องแบบพิเศษสำหรับข้าราชการสำนักงานคณะกรรมการป้องกันและปราบปรามยาเสพติด(ฉบับที่ ๒) พ.ศ. ๒๕๖๐[๓] ข้อ ๒(๒) (ก) แก้ไขเพิ่มเติมโดยกฎสำนักนายกรัฐมนตรี ว่าด้วยเครื่องแบบพิเศษสำหรับข้าราชการสำนักงานคณะกรรมการป้องกันและปราบปรามยาเสพติด(ฉบับที่ ๒) พ.ศ. ๒๕๖๐[๔] ข้อ ๓ แก้ไขเพิ่มเติมโดยกฎสำนักนายกรัฐมนตรีว่าด้วยเครื่องแบบพิเศษสำหรับข้าราชการสำนักงานคณะกรรมการป้องกันและปราบปรามยาเสพติด(ฉบับที่ ๒) พ.ศ. ๒๕๖๐[๕] ข้อ ๘(๑) (ก) แก้ไขเพิ่มเติมโดยกฎสำนักนายกรัฐมนตรีว่าด้วยเครื่องแบบพิเศษสำหรับข้าราชการสำนักงานคณะกรรมการป้องกันและปราบปรามยาเสพติด(ฉบับที่ ๒) พ.ศ. ๒๕๖๐[๖] ข้อ ๙แก้ไขเพิ่มเติมโดยกฎสำนักนายกรัฐมนตรี ว่าด้วยเครื่องแบบพิเศษสำหรับข้าราชการสำนักงานคณะกรรมการป้องกันและปราบปรามยาเสพติด(ฉบับที่ ๒) พ.ศ. ๒๕๖๐[๗] ราชกิจจานุเบกษาเล่ม ๑๓๕/ตอนที่ ๑ ก/หน้า ๑/๑๒ มกราคม ๒๕๖๑